পোলিস্টেস গ্যালিকাস
পোলিস্টেস গ্যালিকাস (ইংরেজি: Polistes gallicus) পেপার ওয়াসপ বা কাগজের পোকামাকড়ের একটি প্রজাতি যা ইউরোপের বিভিন্ন অংশে পাওয়া যায়। এদের বিস্তৃতি ইংল্যান্ড, ডেনমার্ক এবং স্ক্যান্ডিনেভিয়া অঞ্চলকে বাদ দিয়ে, উষ্ণ জলবায়ু অঞ্চল থেকে আল্পসের উত্তরে শীতল অঞ্চল পর্যন্ত। এই সামাজিক পতঙ্গগুলো তাদের বাসা বিভিন্ন অবস্থায় তৈরি করে। পোলিস্টেস (Polistes) প্রজাতি তাদের বাসা তৈরির জন্য একটি মৌখিক নিঃসরণ ব্যবহার করে, যা লালা এবং চিবানো উদ্ভিদ আঁশের সংমিশ্রণে গঠিত। এই কাঠামোগত মিশ্রণটি বিভিন্ন কঠিন উপাদানের সাহায্যে তৈরি হয় এবং সময়ের সাথে সাথে আবহবিকৃতি থেকে বাসাটিকে শারীরিকভাবে রক্ষা করে।